Казанда җәй буе ачык һавада кино карап булачак 

	Иртәгәдән башлап Казан урамнарында ачык һавада кино күрсәтүләр оештырылачак. Сезнең игътибарга якын арадагы программаны тәкъдим итәбез: 	 1 июньдә «UenFest» I Республика фестивале кысаларында Казан Кремле территориясендә чатыр корылачак. Анда «Милли мультFest» Республика балалар кинофестиваленең иң яхшы эшләрен күрсәтәчәкләр. Мәйданчык 9.00 сәгатьтә эшли башлаячак.

Моннан тыш, Аксенов скверында мөмкинлекләре чикләнгән балалар өчен «Исәнме, җәй» бәйрәм чарасын ухдыру планлаштырыла. Кунакларга концерт һәм уен программасы тәкъдим ителәчәк. Чара "Мир" кинотеатрында "Чудо-Юдо" мультфильмын карау белән дәвам итәчәк. Башлана - 13:00.

2 июньнән 5 июньгә кадәр «Унистрой» компаниясе белән берлектә «ART City», «Весна», «Царево Village», «Журавли» һәм «Сокольники» торак комплекслары территориясендә мультфильмнар фестивале узачак. Башлана 19:30.

"Матбугат.ру"га билгеле булганча, киносеансларның үтү вакытлары һава шартларына бәйле рәвештә үзгәрергә мөмкин. Үзгәрешләре турында "ТатарКино"ның рәсми сайтында һәм инстаграм аккаунтында танышырга мөмкин булачак. 
	---	
Татаркино

	№ --- | 31.05.2021	


